**Priopćenje za medije**

Prikladnost EQUIA Forte materijala za srednje i velike restauracije klase II potvrđena je petogodišnjom multicentričnom kliničkom studijom.

Cilj tog dugoročnog randomiziranog istraživanja bio je usporediti kliničku učinkovitost staklohibridnog restaurativnog sustava EQUIA Forte za srednje i velike restauracije klase II s nanohibridnim kompozitom (Tetric EvoCeram, Ivoclar Vivadent) koji se smatra zlatnim standardom za takve restauracije.

Studiju je vodila prof. Ivana Miletić u suradnji s timom uglednih profesora s četiri europska sveučilišta: Anjom Barabom i Silvanom Jukić Krmek sa Sveučilišta u Zagrebu, Matteom Bassom sa Sveučilišta u Milanu, Tamarom Perić i Dejanom Markovićem sa Sveučilišta u Beogradu te s Cygdem Atalayan Ozkaya, Hande Kemaloğlu i Lezize Sebnem Turkun sa Sveučilišta Ege.

Nakon uspješnog praćenja 180 pacijenata u četiri zemlje, za autore je od osobite važnosti bila prezentacija provedenog istraživanja pod nazivom „Petogodišnja učinkovitost staklohibridnih i nano-hibridnih restaurativnih materijala: multicentrično kliničko istraživanje“ *(“Five-Year Performance of Glass-Hybrid and Nano-Hybrid Restoratives: Multi-Centre Clinical Trial“)* na CED/NOF-IADR 2023 kongresu održanom na grčkom Rodosu.

Prof. Ivana Miletić sa Sveučilišta u Zagrebu je informativnim i zanimljivim izlaganjem zaokupila pozornost sudionika i predstavila rezultate ovog opsežnog istraživanja.

Rezultati studije otkrili su sličnu kliničku učinkovitost Equie Forte i standardnog nanohibridnog kompozita nakon pet godina, što omogućuje fleksibilnost u odabiru najprikladnijeg restaurativnog rješenja za pacijente, na temelju njihovih individualnih potreba i okolnosti.

“Nakon pet godina praćenja, naši rezultati pokazuju izvrstan dugoročni uspjeh staklohibrida. Optimistično gledam na sposobnost ovih materijala da prošire mogućnosti restauracija bez ugrožavanja ishoda liječenja za pacijente”, izjavila je prof. Miletić.

Autori sada željno iščekuju konačnu objavu ove vrijedne studije u cjelokupnom obliku.

Detaljne informacije potražite na stranici 183 na <https://ced-iadr2023.com/abstract-book-2/>

GCE EEO - Croatia

Siget 19B

10020 Zagreb

Hrvatska

+385 1 615 45 97

+385 1 615 45 97

info.croatia@gc.dental

croatia.gceurope.com